《送王国博赴江南提刑》
宋代·魏野

圣主忧民意，过于民自忧。
一麾常慎选，八使更亲求。
车马皆新赐，江山半旧游。
蛮旌飘后骑，水驽下仙舟。
贫爱怜吾道，宽思雪楚囚。
莫忘相送处，村店冻溪头。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。